***Proiect***

**GUVERNUL REPUBLICII MOLDOVA**

H O T Ă R Î R E nr. \_\_\_\_\_\_\_

din \_\_\_\_ \_\_\_\_\_\_\_\_\_\_\_\_\_ 2013

mun.Chişinău

**Cu privire la transmiterea unui bun imobil**

În temeiul art.8, alin.(2) al Legii nr.523-XIV din 16 iulie 1999 cu privire la proprietatea publică a unităţilor administrativ-teritoriale (Monitorul Oficial al Republicii Moldova, 1999, nr.124-125, art.611), cu modificările şi completările ulterioare, art.6 alin (1) lit.a) şi art.14 alin.(1) lit.b) ale Legii nr.121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr.90-93, art.401), cu modificările şi completările ulterioare, Guvernul

**HOTĂRĂŞTE:**

**1.** Se transmite, cu titlu gratuit, cu acordul Consiliului orăşenesc Soroca, fundaţia şi subsolul blocului locativ din str. Ştefan cel Mare, 117, or. Soroca, nr. cadastral 7801120.190.01, cu suprafaţa de 403,9 m2, din proprietatea publică a statului în proprietatea publică a oraşului Soroca.

**2.** Agenţia Proprietăţii Publice în comun cu Primăria oraşului Soroca, vor institui comisia de primire-predare şi vor asigura, în termen de 60 de zile, efectuarea transmiterii fundaţiei şi subsolului blocului locativ din str. Ştefan cel Mare, 117, or. Soroca, în conformitate cu prevederile Regulamentului cu privire la modul de transmitere a întreprinderilor, organizaţiilor, instituţiilor de stat, a subdiviziunilor lor, clădirilor, edificiilor, mijloacelor fixe şi altor active, aprobat prin Hotărîrea Guvernului nr.688 din 9 octombrie 1995 (Monitorul Oficial al Republicii Moldova, 1996, nr.10, art.45), cu modificările şi completările ulterioare.

**3.** Autoritatea administraţiei publice locale de comun cu Agenţia Relaţii Funciare şi Cadastru vor asigura înregistrarea dreptului de proprietate publică a oraşului Soroca, asupra bunului imobil respectiv, în conformitate cu legislaţia în vigoare.

**Prim-ministru IURIE LEANCĂ**

Contrasemnează:

Viceprim-ministru,

ministrul economiei Valeriu LAZĂR

Ministrul finanţelor Veaceslav NEGRUŢA

Ministrul dezvoltării

regionale şi construcţiilor Marcel RĂDUCAN